 Alaga Ẹgbẹ òsèlú APC ní Èkìtì ni àwọn kò ní ṣé ipolongo ti ko ba sì ààbò tó péye Ìpolongo náà tó yẹ kí ọ wáyé ni ọjọ ajé ni wọn ni sun sí iwájú títí di ìgbà tí àwọn ọlọpàá yóò lè pèsè ààbò tó péye fún wọn. Ìròyìn ti ile iṣẹ ìròyìn News Agency of Nigeria gbé sọ wí pé alága ẹgbẹ APC ni ipinle Ekiti, Jide Awe sọ pé isunsiwaju náà ní ṣe pẹlú ìsẹlẹ ìyìnbọn to wáyé láìpẹ yìí ní ìpínlẹ náà. Ìṣẹlẹ iyinbon APC Ekiti : Ki gaan lo ṣẹlẹ? Olùdìbo 2327 ló péjú fún yíyàn Asoju APC Gómìnà Ekìtì Ọ tẹnumọ ọ pe ìsẹlẹ ìyìnbọn to wáyé kìí se àṣìṣe bi kíì ṣe pé wọn fẹ pa Kayode Fayemi tó jẹ Oludije ẹgbẹ awọn ni. Eniyan kan ti ku ti ọpọ eniyan si fara pa ninu isẹlẹ iyinbọn to waye ni ibi igbalejo tí wọn se fún Kayọde Fayemi. Ṣugbọn ile iṣé ọlọpàá nínú esi ìwádìí ti wọn gbe jade lọjọ àbámẹta sọ pé àṣìṣe ni ìsẹlẹ ìyìnbọn náà . Alukoro ile iṣé ọlọpàá , DSP Caleb Chukwuemeka sọ pe a ti mú ọlọpàá to yin ìbon náà. Ìlú Eko ní ayé iṣẹ re wa ṣugbọn ọ wá ṣé ìṣe àlùmọkọrọyí ni Ekiti pẹlú olóṣèlú kàn ní. O fi kun un pe àwọn tó farapa nínú ìṣẹlẹ náà n gba ìtọjú ni ile ìwòsan nígbà tí ọlopaa ọún wa ni ìtọjú lábẹlé. Ẹgbẹ òṣèlú APC ti fi adagba ètò ìpolongo ìdìbò fún ipò Gómìnà wọn ni ìpínlè Ekiti rọ ná. : Ẹgbé òsèlú APC ní Ekiti dáwọ ìpolongo ìdìbò Gómìnà dúró 